section_heading: Osnovno o festivalu
paragraph_text: Jedini je stalni festival Istre, Kvarnera i sjeverojadranskih otoka. Pokrenut je 1964. godine. Imao je razdoblje stanke od 1987. do 1992. godine, i nije se održao 2001. godine, pa je na pola stoljeća od osnutka imao tek 44. izdanje. Danas je jedini festival koji ima različita mjesta održavanja svake godine, jedini takav u Hrvata, premda je u početnim godinama bio iznimno statični festival. Promijenio je nekoliko imena, od "Prvog pljeska", Festivala "Rijeka 64" i "Melodije Kvarnera" u današnje "Melodije Istre i Kvarnera". Festival je ustrajan u svojima trima traženim osobinama u pjesmama: istarska ljestvica, izričaj govornog područja Istre i Kvarnera, te tekstovi pjesama bazirani isključivo na nekom od segmenata života stanovnika Istre, Kvarnera i sjevernojadranskog otočja.(autor nije naveden): e-monografija - Melodije Istre i Kvarnera (1964 - do danas), Dizajn i izrada: Prospekt d.o.o. / Powered by: Limes. Pristupljeno 21. srpnja 2017.)